CELEX: 52010PC0020
Language: mt
Date: 2010-02-03
Title: Proposta għal deċiżjoni tal-Kunsill dwar l-iffirmar ta’ Ftehim bejn ir-Repubblika tal-Kroazja u tal-Unjoni Ewropea dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga

Avviż Legali Importanti

|

52010PC0020

Proposta għal deċiżjoni tal-Kunsill dwar l-iffirmar ta’ Ftehim bejn ir-Repubblika tal-Kroazja u tal-Unjoni Ewropea dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga  /* KUMM/2010/0020 finali - NLE 2010/0010 */  

	[pic] | KUMMISSJONI EWROPEA |Brussel 3.2.2010KUMM(2010)20 finali2010/0010 (NLE)Proposta għalDEĊIŻJONI TAL-KUNSILLdwar l-iffirmar ta’ Ftehim bejn ir-Repubblika tal-Kroazja u tal-Unjoni Ewropea dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga  MEMORANDUM TA’ SPJEGAZZJONI-  Iċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA) hu miftuħ għall-parteċipazzjoni ta’ kwalunkwe pajjiż terz li jikkondividi l-interessi tal-Unjoni u tal-Istati Membri fl-għanijiet u fil-ħidma taċ-Ċentru skont l-Artikolu 21 tar-Regolament tal-Kunsill (KE) 1920/2006 tal-Parlament Ewropew u tal-Kunsill (tfassil mill-ġdid).-  Ir-Repubblika tal-Kroazja applikat biex tipparteċipa fil-ħidma tal-EMCDDA fl-2005. Wara d-direttiva tan-negozjati tal-Kunsill tal-11 ta’ Lulju 2006, in-negozjati mar-Repubblika tal-Kroazja ġew konklużi b’suċċess f’Lulju 2009 bl-inizjalizzazzjoni tal-Ftehim. Il-Ftehim sussegwentement ġie rivedut biex jikkunsidra d-dħul fis-seħħ tat-Trattat dwar il-Funzjonament tal-Unjoni Ewropea (TFUE) u inizjalat miż-żewġ partijiet fit-22 ta' Diċembru 2009****Il-kontenut tal-abbozz tal-Ftehim jista’ jinġabar fil-qosor kif ġej:Ir-Repubblika tal-Kroazja se tieħu sehem fil-programm ta’ ħidma taċ-Ċentru u se tissodisfa l-obbligi tar-Regolament (KE) Nru 1920/2006 tal-Parlament Ewropew u tal-Kunsill (tfassil mill-ġdid). Ir-Repubblika tal-Kroazja se tingħaqad man-Netwerk Ewropew tal-Informazzjoni dwar id-Droga u d-Dipendenza mid-Droga (REITOX) u se tikkondividi d-dejta mal-EMCDDA, skont ir-rekwiżiti dwar il-protezzjoni tad-dejta fil-liġijiet nazzjonali u tal-Unjoni. Ir-Repubblika tal-Kroazja se tikkontribwixxi b’mod finanzjarju għall-Unjoni biex tkopri l-ispejjeż tal-parteċipazzjoni tagħha. Ir-Repubblika tal-Kroazja se tipparteċipa wkoll fil-Bord tat-Tmexxija taċ-Ċentru mingħajr id-dritt tal-vot sa dak il-mument li fih issir membru tal-Unjoni. Min-naħa tiegħu, l-EMCDDA se jqis lir-Repubblika tal-Kroazja daqs li kieku diġà hija Stat Membru billi tingħata trattament indaqs f’dak li għandu x’jaqsam mar-rabtiet man-Netwerk Ewropew tal-Informazzjoni dwar id-Droga u d-Dipendenza mid-Droga (REITOX), u mad-dispożizzjonijiet dwar l-impjegati.Il-ftehim hu abbozzat għal perjodu mingħajr limitu sakemm ir-Repubblika tal-Kroazja ssir membru tal-Unjoni Ewropea.****-  L-Artikolu 218 (5) tat-Trattat dwar il-Funzjonament tal-Unjoni Ewropea jiddikjara li l-Kunsill, fuq proposta min-negozjatur, għandu jadotta deċiżjoni li tawtorizza l-iffirmar tal-ftehim u, jekk meħtieġ, l-applikazzjoni provviżorja tiegħu qabel id-dħul fis-seħħ.-  Għalhekk il-Kunsill hu mitlub li jawtorizza lill-Kummissjoni biex jiffirma, f’isem l-Unjoni Ewropea, il-Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-ħidma tal-EMCDDA, u biex jinħatru l-persuni awtorizzati biex jipproċedu għall-iffirmar.-  2010/0010 (NLE)Proposta għalDEĊIŻJONI TAL-KUNSILLdwar l-iffirmar ta’ Ftehim bejn ir-Repubblika tal-Kroazja u tal-Unjoni Ewropea dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-DrogaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 168 (5) , flimkien mal-Artikolu 218 (5) tiegħu,Wara li kkunsidraw il-proposta mill-Kummissjoni,Billi:1.  Ir-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (tfassil mill-ġdid)[1] jistipola, fl-Artikolu 21 tiegħu, li ċ-Ċentru għandu jkun miftuħ għall-parteċipazzjoni ta’ kwalunkwe pajjiż terz li jikkondividi l-interessi tal-Unjoni u tal-Istati Membri fl-għanijiet u fil-ħidma taċ-Ċentru.2.  Fil-11 ta’ Lulju 2006 il-Kunsill awtorizza lill-Kummissjoni biex jagħti bidu għan-negozjati mar-Repubblika tal-Kroazja għal-Ftehim dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew ta’ Monitoraġġ tad-Droga u d-Dipendenza mid-Droga. In-negozjati ġew konklużi b’suċċess bl-inizjalar tal-Ftehim.3.  Il-Ftehim għandu jiġi ffirmat min-negozjatur f’isem l-Unjoni Ewropea, soġġett għall-konklużjonijiet tagħha aktar tard.ADOTTA DAN IR-REGOLAMENT:Artikolu 1Il-Kummissjoni hi awtorizzata biex tiffirma, f’isem l-Unjoni Ewropea, il-Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-Droga, u biex jinħatru l-persuni awtorizzati biex jipproċedu għall-iffirmar.It-test tal-Ftehim li għandu jiġi ffirmati huwa mehmuż ma’ din id-Deċiżjoni.Artikolu 2Id-Deċiżjoni għandha tidħol fis-seħħ fil-jum tal-adozzjoni tagħha.Magħmul fi Brussell, [...]Għall-Kunsill[Il-President]  ANNESSFTEHIMbejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-ħidma taċ-Ċentru Ewropew għall-Monitoraġġ tad-Droga u d-Dipendenza fuq id-DrogaIR-REPUBBLIKA TAL-KROAZJA minn naħa, u L-UNJONI EWROPEA ("L-Unjoni") minn naħa oħraFilwaqt li jitfakkar li l-Kunsill Ewropew ta’ Thessaloniki tal-2003 immira biex jissaħħu ulterjorment ir-relazzjonijiet privileġġati bejn l-Unjoni Ewropea u l-Balkani tal-Punent abbażi l-esperjenza tat-tkabbir;Meta jiġi kkunsidrat li l-Parlament Ewropew u tar-Regolament tal-Kunsill (KE) Nru 1920/2006[2] , (“ir-Regolament”) dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga ("iċ-Ċentru");Billi r-Regolament jistipula fl-Artikolu 21 tiegħu li ċ-Ċentru għandu jkun miftuħ għall-parteċipazzjoni ta' Pajjiżi Terzi li jikkondividu l-interessi tal-Unjoni u tal-Istati Membri fl-għanijiet u fil-ħidma taċ-Ċentru;Billi r-Repubblika tal-Kroazja taqbel mal-miri u l-għanijiet stabbiliti għaċ-Ċentru fir-Regolament peress illi l-għan prinċipali tar-Repubblika tal-Kroazja huwa li ssir membru tal-Unjoni Ewropea;Billi r-Repubblika tal-Kroazja tissottoskrivi mad-deskrizzjoni tal-ħidmiet taċ-Ċentru u l-mezz tal-ħidma u l-oqsma ta’ prijorità tagħha huma deskritti fir-Regolament;Billi teżisti fir-Repubblika tal-Kroazja istituzzjoni xierqa li tkun marbuta man-Netwerk Ewropew tal-Informazzjoni dwar id-Droga u d-Dipendenza mid-Droga;FTIEHMU KIF ĠEJ:Artikolu 1Ir-Repubblika tal-Kroazja għandha tipparteċipa b'mod sħiħ fil-ħidma taċ-Ċentru, fuq it-termini mfassla f’dan il-Ftehim.Artikolu 2In-Netwerk Ewropew tal-Informazzjoni dwar id-Droga u d-Dipendenza mid-Droga (REITOX)4.  Ir-Repubblika tal-Kroazja għandha tiġi inkluża fin-Netwerk Ewropew tal-Informazzjoni dwar id-Droga u d-Dipendenza mid-Droga ("REITOX").5.  Ir-Repubblika tal-Kroazja għandha tinnotifika liċ-Ċentru dwar l-elementi prinċipali tan-netwerk ta’ informazzjoni nazzjonali tagħha fi żmien 28 jum mid-data tad-dħul fis-seħħ ta’ dan il-Ftehim, inkluż iċ-ċentru nazzjonali ta' monitoraġġ tagħha, u ssemmi kwalunkwe ċentru ieħor speċċjalizzat li jista' jagħti kontribut siwi għal-ħidma taċ-Ċentru.Artikolu 3Bord ManiġerjaliIl-Bord tat-Tmexxija taċ-Ċentru għandu jistieden rappreżentant mir-Repubblika tal-Kroazja biex jieħu sehem fil-laqgħat tiegħu. Dan ir-rappreżentant ikollu d-dritt għal parteċipazzjoni sħiħa imma mhux id-dritt għall-vot. Il-Bord tat-Tmexxija jista’, b’mod eċċezzjonali, jsejjaħ laqgħa limitata għar-rappreżentanti tal-Istati Membri u tal-Kummissjoni Ewropea dwar kwistjonijiet ta’ interess partikolari għall-Unjoni u l-Istati Membri tagħha.Il-Bord tat-Tmexxija, f’seduta mar-rappreżentanti tar-Repubblika tal-Kroazja se tfassal il-miżuri ddettaljati li jikkonċernaw mal-parteċipazzjoni tar-Repubblika tal-Kroazja fil-ħidma taċ-Ċentru.Artikolu 4BaġitIr-Repubblika tal-Kroazja għandha tagħti kontribuzzjoni finanzjarja għall-attivatajiet taċ-Ċentru stipulati taħt l-Artikolu 1 skont id-dispożizzjonijiet mfassla fl-Anness ta' dan il-Ftehim, li għandu jifforma parti integrali tiegħu.Artikolu 5Il-Protezzjoni u l-Kunfidenzjalità tad-Dejta6.  Fejn, abbażi din l-informazzjoni ta’ dan il-Ftehim mressqa miċ-Ċentru lill-awtoritajiet tal-Kroazja skont il-liġi tal-Unjoni u dik tal-Kroazja, informazzjoni bħal din tista’ tintuża biss għall-iskop iddikjarat u taħt il-kondizzjonijiet preskritti mill-awtorità li qed titrasferixxi l-informazzjoni. Din l-informazzjoni ma jistax ikollha dejta personali.7.  Id-dejta dwar id-droga u d-dipendenza fuq id-droga pprovduta lill-awtoritajiet tal-Kroazja miċ-Ċentru tista’ tiġi ppubblikata sakemm jiġu rispettati r-regoli tal-Unjoni u tal-Kroazja dwar id-disseminazzjoni u l-kunfidenzjalità tal-informazzjoni. Dejta personali ma tistax tiġi ppubblikata jew tkun disponibbli għall-pubbliku.8.  Ċentri speċjalizzati magħżula fir-Repubblika tal-Kroazja m’għandhom ikunu taħt l-ebda obbligu biex jipprovdu informazzjoni klassifikata bħala kunfidenzjali taħt il-leġiżlazzjoni tal-Kroazja.9.  Fir-rigward tad-dejta pprovduta mill-awtoritajiet tal-Kroazja liċ-Ċentru, dan tal-aħħar huwa marbut mir-regoli stabbiliti fl-Artikolu 6 ta’ dan ir-Regolament.Artikolu 6Status legaliL-Aġenzija għandha tgawdi fir-Repubblika tal-Kroazja l-istess kapaċità legali mogħtija lill-persuni legali taħt il-liġijiet tal-Kroazja.Artikolu 7ResponsabbiltàIr-responsabbiltà taċ-Ċentru għandha tkun iggvernata mir-regoli stabbiliti fl-Artikolu 19 tar-Regolament.Artikolu 8PrivileġġiSabiex l-Aġenzija u l-persunal tagħha jkunu jistgħu jwettqu d-dmirijiet tagħhom, ir-Repubblika tal-Kroazja għandha tagħtihom il-privileġġi u l-immunitajiet identiċi għal dawk fl-Artikoli 1 sa 4, l-Artikoli 6 u 7, l-Artikoli 11 sa 14, l-Artikolu 16, l-Artikolu 18 u l-Artikolu 19 tal-Protokoll dwar il-Privileġġi u l-Immunitajiet tal-Komunitajiet Ewropej[3].Artikolu 9Regolamenti tal-PersunalTaħt il-kundizzjonijiet stipulati fl-Artikolu 12(2)(a) tal-kundizzjonijiet tal-impjieg tal-impjegati l-oħra tal-Komunitajiet Ewropej, persuni ta' ċittadinanza Kroata li jgawdu d-drittijiet kollha tagħhom ta' ċittadini jistgħu jkunu impjegati b'kuntratt mid-Direttur Eżekuttiv taċ-Ċentru.Artikolu 10Dħul fis-seħħDan il-Ftehim għandu jidħol is-seħħ fl-ewwel jum tat-tieni xahar wara d-data ta’ meta tiġi rċevuta n-nota diplomatika ta’ din tal-aħħar li tikkonfema li ġew imwettqa l-ħtiġiet legali tal-Parti Kontraenti rispettiva li tirrigwarda d-dħul fis-seħħ tal-Ftehim.Artikolu 11Validità u Terminazzjoni10.  Dan il-Ftehim huwa konkluż għal perijodu ta’ żmien mhux limitat. Għandu jiġi konkluż fid-data tal-adeżjoni tar-Repubblika tal-Kroazja mal-Unjoni Ewropea.11.  Kull waħda mill-Partijiet Kontraenti tista’ tiddenunzja dan il-Ftehim permezz ta’ notifika bil-miktub mibgħuta lill-Parti Kontraenti l-oħra. Il-Ftehim ma jibqax fis-seħħ sitt xhur wara d-data tal-wasal ta’ din in-notifika.Magħmul fi […] fil-[…] f’żewġ oriġinali fil-lingwa Ingliża.Għar-Repubblika tal-Kroazja Għall-Unjoni EwropeaANNESSIl-kontibuzzjoni finanzjarja tar-Rumanija fiċ-Ċentru Ewropew tal-Monitoraġġ tad-Droga u d-Dipendenza fuq id-Droga.12.  Il-kontribuzzjoni finanzjarja li għandha titħallas mir-Repubblika tal-Kroazja għall-baġit tal-Unjoni Ewropea sabiex tipparteċipa fiċ-Ċentru Ewropew għall-Monitoraġġ tad-Droga u d-Dipendenza fuq id-Droga (“iċ-Ċentru”) se tiżdied progressivament fuq perjodu ta’ erba’ snin li matulhom l-attivitajiet ikunu introdotti gradwalment mir-Repubblika tal-Kroazja. Il-kontribuzzjonijiet finanzjarji meħtieġa huma:13.  matul l-ewwel sena ta’ parteċipazzjoni € 100.00014.  matul it-tieni sena ta’ parteċipazzjoni € 150.00015.  matul it-tielet sena ta’ parteċipazzjoni € 210.00016.  matul ir-raba’ sena ta’ parteċipazzjoni € 271.000Mill-ħames sena ta’ parteċipazzjoni, il-kontribuzzjoni finanzjarja annwali li għandha titħallas mir-Repubblika tal-Kroazja liċ-Ċentru għandha tkun il-kontribuzzjoni tar-raba’ sena ta’ parteċipazzjoni indiċizzata abbażi r-rata ta’ żieda tas-Sovvenzjoni Komunitarja għaċ-Ċentru.Ir-Repubblika tal-Kroazja tista’ tuża b’mod parzjali l-għajnuna tal-Unjoni biex tħallas il-kontribuzzjoni tagħha liċ-Ċentru b’limitu massimu ta’ kontribuzzjoni mill-Unjoni ta’ 75% matul l-ewwel sena ta’ parteċipazzjoni, 60% matul it-tieni sena ta’ parteċipazzjoni u 50% ’il quddiem. Suġġetti għal proċedura separata ta' programmar, il-fondi tal-Unjoni mitluba għandhom ikunu trasferiti lir-Repubblika tal-Kroazja permezz ta' memorandum separat ta’ finanzjament.Il-parti li tibqa’ tal-kontribuzzjoni se tiġi koperta mir-Repubblika tal-Kroazja.17.  Il-kontribuzzjoni tar-Repubblika tal-Kroazja għandha titmexxa skont ir-regolament finanzjarju applikabbli għall-baġit ġenerali tal-Unjoni Ewropea. Spejjeż tal-ivjaġġar u tal-għajxien tar-rappreżentanti u l-esperti tar-Repubblika tal-Kroazja għall-iskopijiet tal-parteċipazzjoni fl-attivitajiet taċ-Ċentru jew laqgħat relatati mal-implimentazzjoni tal-programm ta’ ħidma taċ-Ċentru għandhom ikunu rimbursati miċ-Ċentru fuq l-istess bażi bħall-proċeduri li huma bħalissa fis-seħħ għall-Istati Membri tal-Unjoni Ewropea u f’konformità magħhom.18.  Għall-ewwel sena kalendarja tal-parteċipazzjoni tagħha, ir-Repubblika tal-Kroazja se tħallas kontribuzzjoni kkalkulata mid-data tal-parteċipazzjoni sa l-aħħar tas-sena fuq bażi pro rata. Għas-snin ta’ wara, il-kontribuzzjoni tkun skont dan il-Ftehim.[1] ĠU L 376, 27.12.2006, p.1.[2] ĠU L 376, 27.12.2006, p.l.[3] Il-Protokoll dwar il-Privileġġi u l-Immunitajiet tal-Komunitajiet Ewropej mat-Trattat li jistabbilixxi Kunsill Uniku u Kummissjoni Unika għall-Komunitajiet Ewropej, ĠU L 152, 13.07.1967, p. 13.